
VODIČ       KROZ PRORAČUN  OPĆINE GORIČAN       ZA              2018.   GODINU

OPĆENITO O PRORAČUNU I NJEGOVOM SADRŽAJU

Što je proračun?

Najkraće rečeno, proračun je akt kojim se procjenjuju prihodi i primici, te utvrđuju rashodi i izdaci općine Goričan za jednu fiskalnu  ili proračunsku godinu. Donosi ga predstavničko tijelo u skladu sa Zakonom i odlukom donesenom na temelju zakona.
Prilikom njegove izrade valja voditi računa o određenim načelima kojih se trebaju pridržavati svi koji se bave proračunom a to su:
· Načelo uravnoteženosti – znači da prihodi trebaju biti jednaki  rashodima te da se smije koristiti samo onoliko sredstava koliko ih se može prikupiti

· Načelo jedne godine – znači da se proračun donosi za jednu godinu za koju se planiraju prihodi i rashodi, a osim toga potrebno je planirati i sredstva za pokriće obveza preuzetih iz ranijih godina

· Načelo jedinstva i točnosti – znači da se svi prihodi i rashodi proračunskih i izvan proračunskih  korisnika moraju iskazivati po bruto načelu.  Rashodi se iskazuju po proračunskim  funkcijama i programima u visini utvrđenoj proračunom a svi prijedlozi zakona, uredbi i akata koje donosi Vlada i Sabor trebaju sadržavati procjenu njihovih učinaka na proračun

· Načelo univerzalnosti – znači da prihodi i primici služe za podmirivanje svih rashoda i izdataka, osim ako zakonom i odlukama nije drugačije propisano ( za financiranje određenih rashoda i izdataka koriste se namjenski prihodi i primici) 

· Načelo specifikacije – znači da svi prihodi trebaju biti raspoređeni po ekonomskoj klasifikaciji i iskazani prema izvorima, a rashodi prema proračunskim korisnicima te uravnoteženi s prihodima

· Načelo transparentnosti – znači da proračun i svi uz njega vezani dokumenti trebaju biti dostupni javnosti, odnosno objavljeni u Službenom glasniku Međimurske županije

· Načelo dobrog financijskog upravljanja – znači da se proračunska sredstva trebaju koristiti ekonomično, učinkovito i djelotvorno 



Struktura proračuna

Proračun općine Goričan sastoji se od općeg i posebnog dijela te od plana razvojnih programa.
Opći dio proračuna sastoji se od računa prihoda i rashoda te računa financiranja u kojima su prihodi i primici prikazani prema prirodnim vrstama, a rashodi i izdaci prema ekonomskoj namjeni kojoj služe.
Posebni dio proračuna čine svi planirani rashodi i zdaci razvrstani prema propisanim proračunskim klasifikacijama.
Plan razvojnih programa je strateški dokumenat koji se sastavlja za trogodišnje razdoblje a sadrži ciljeve i prioritete razvoja općine Goričan koji su navedeni u Strategiji razvoja općine Goričan a povezani su sa programskom i organizacijskom klasifikacijom proračuna.


Slika 1. Struktura proračuna općine Goričan









Proračunska klasifikacija je sustav prikazivanja proračunskih prihoda i rashoda po određenim kriterijima, a razlikuju se:
· Organizacijska – sadrži povezane i međusobno usklađene cjeline proračuna i proračunskih korisnika koje odgovarajućim materijalnim sredstvima ostvaruju postavljene ciljeve
· Programska – sadrži rashode i izdatke iskazane kroz aktivnosti i projekte koji su povezani u programe temeljem zajedničkih ciljeva
· Funkcijska – sadrži rashode razvrstane prema njihovoj namjeni
· Ekonomska – sadrži prihode i primitke prema prirodnim vrstama te rashode i izdatke prema njihovoj ekonomskoj namjeni 
· Lokacijska – sadrži rashode i izdatke razvrstane za RH i za inozemstvo
· Izvori financiranja – sadrži prihode i primitke iz kojih se podmiruju rashodi i izdaci određene vrste i namjene













Kako se donosi lokalni proračun ?

1. Ministarstvo financija na temelju smjernica Vlade sastavlja upute za izradu lokalnih proračuna te ih dostavlja lokalnim jedinicama do 15. kolovoza  tekuće godine.
1. Sukladno tim uputama, Jedinstveni upravni odjel općine Goričan izrađuje i dostavlja upute svojem proračunskom korisniku.
1. Proračunski  korisnik izrađuje prijedlog  financijskog  plana i dostavlja ga  Jedinstvenom upravnom odjelu općine Goričan najkasnije do 15. rujna.
1. Jedinstveni upravni odjel razmatra prijedloge i usklađuje financijske planove s procijenjenim prihodima te izrađuje nacrt proračuna za iduću i projekcije za slijedeće dvije godine te ih dostavlja načelniku.
1. Načelnik utvrđuje prijedlog proračuna i projekcije te ih podnosi Općinskom vijeću najkasnije do 15. studenog.
1. Općinsko vijeće donosi proračin za iduću i projekcije za slijedeće dvije godine do kraja tekuće godine, i to u roku koji omogućuje primjenu proračuna od 01. siječnja.
1. Proračun se javno objavljuje u Službenom glasniku Međimurske županije i na internetskim stranicama općine Goričan.
1. Načelnik dostavlja proračun Ministarstvu financija u roku od 15 dana do njegova stupanja na snagu.

Tko su korisnici lokalnih proračuna ?

Korisnici lokalnih proračuna su institucije koje je osnovala lokalna jedinica te koje se većim dijelom financiraju iz lokalnog proračuna. Njihovi proračunski prihodi i rashodi sastavni su dio lokalnog proračuna. To su npr. knjižnice i dječji vrtići.
Osim korisnika lokalnog proračuna postoje i izvanproračunski korisnici. Riječ je o pravnim osobama u kojima lokalne jedinice imaju odlučujući utjecaj na upravljanje, a financiraju se djelomično iz proračuna i djelomično od prihoda od vlastite djelatnosti.
Općina Goričan ima jednog proračunskog korisnika a to je Knjižnica i čitaonica Goričan.

PRORAČUN OPĆINE GORIČAN ZA 2018.GODINU S PROJEKCIJAMA ZA 2019. I 2020. GODINU

U računu prihoda i rashoda planski podaci proračuna navedeni su prema ekonomskoj klasifikaciji, a čine ih prihodi poslovanja i prihodi od prodaje nefinancijske imovine te rashodi poslovanja i rashodi za nabavu nefinancijske imovine.
U računu financiranja navode se planirani primici od financijske imovine i zaduživanja te planirani izdaci za financijsku imovinu i otplatu kredita i zajmova.
Prihodi poslovanja u 2018. godini planirani su u ukupnom iznosu od 6.385.150,00 kuna,  dok su prihodi od prodaje nefinancijske imovine planirani u iznosu od 215.000,00 kuna.
Struktura prihoda

  Prihode poslovanja čine:
1. Prihodi od poreza ( poreza na dohodak, porez na korištenje javnih površina, porez na promet nekretnina, porez na potrošnju, porez na tvrtku)
2. Pomoći iz inozemstva i od subjekata unutar općeg proračuna 
3. Prihodi od imovine ( kamate, naknade za koncesije, prihodi od zakupa i iznajmljivanja imovine, naknada za korištenje nefinancijske imovine)
4. Prihodi od upravnih i administrativnih pristojbi, prihodi po posebnim propisima
5. Prihodi od prodaje proizvoda i robe te pruženih usluga i prihodi od donacija
6. Kazne upravne mjere i ostali prihodi

Prihode od prodaje nefinancijske imovine čine:
1. Prihodi od prodaje neproizvedene dugotrajne imovine
2. Prihodi od prodaje proizvedene dugotrajne imovine

   




1. Prihodi od poreza planirani su u iznosu od:  3.072.150,00 kuna
1. Pomoći iz inozemstva i od subjekata unutar općeg proračuna: 1.660.000,00 kuna
1. Prihodi od imovine: 561.000,00 kn
1. Prihodi od upravnih i administrativnih pristojbi, pristojbi po posebnim propisima: 1.072.000,00 kuna
1. Prihodi od prodaje proizvoda i robe te pruženih usluga i prihodi od donacija: 10.000,00 kuna
1. Kazne, upravne mjre i ostali prihodi: 10.000,00 kuna
1. Prihodi od prodaje materijalne imovine: 165.000,00 kuna
1. [bookmark: _GoBack]Prihodi od prodaje proizvedene dugotrajne imovine : 50.000,00 kuna
UKUPNI PRIHODI: 6.600.150,00 kuna 
              PRIMICI OD FINANCIJSKE IMOVINE I ZADUŽIVANJA:  4.630.000,00 kuna.
U 2018.godini Općina Goričan planira se zadužiti za provedbu dva projekta koji se provode u okviru INTERREG V Mađarska – Hrvatska i Slovenija – Hrvatska.

Struktura rashoda   

Rashode poslovanja čine:
1. Rashodi za zaposlene
2. Materijalni rashodi
3. Financijski rashodi
4. Subvencije
5. Naknade građanima i kučanstvima na temelju osiguranja i druge naknade
6. Ostali rashodi









 Rashodi za nabavu nefinancijske imovine:
1. Rashodi za nabavu neproizvedene dugotrajne imovine
2. Rashodi za nabavu proizvedene dugotrajne imovine



1. Rashodi za zaposlene: 736.000,00 kuna
1. Materijalni rashodi: 3.589.500,00 kuna
1. Financijski rashodi:  346.000,00 kuna
1. Subvencije:  50.000,00 kuna
1. Naknade građanima i kučanstvima na temelju osiguranja i druge naknade:  917.000,00 kuna
1. Ostali rashodi: 391.650,00 kuna
1. Rashodi za nabavu neproizvedene dugotrajne imovine: 50.000,00 kuna
1. Rashodi za nabavu proizvedene dugotrajne imovine: 4.680.000,00 kuna

UKUPNO RASHODI : 10.760.150,00 kuna
IZDACI ZA FINANCIJSKU IMOVINU I OTPLATU ZAJMOVA: 470.000,00 kuna 

Tijekom proračunske godine proračun se može mijenjati  sukladno zakonskim odredbama. 
Procedura izmjena istovjetna je proceduri njegova donošenja, predlaže ga načelnik a donosi  Općinsko vijeće.
Ukoliko tijekom proračunske godine nastanu nove obveze ili se promjene gospodarska kretanja pa se prihodi proračuna ne ostvaruju prema predviđenom planu načelnik može obustaviti izvršenje pojedinih rashoda i izdataka.
KAKO SE OPĆINA MOŽE ZADUŽIVATI

Općina se može kratkoročno i dugoročno zaduživati radi podmirenja tekuće nelikvidnosti ili za određene kapitalne investicije.
Kratkoročno zaduživanje moguće je bez posebnih suglasnosti , provodi se unutar jedne godine a koristi se za pokriće trenutne nelikvidnosti.
Dugoročno zaduživanje može biti tek nakon suglasnosti  Vlade Republike Hrvatske, koristi se za financiranje kapitalnih investicija.
Ukupan opseg zaduženja ne smije prelaziti 20 % prihoda proračuna ( bez prihoda od domaćih i stranih pomoći, donacija, sufinanciranja građana). Ova odredba ne vrijedi za projekte koji se financiraju iz europskih sredstava.


Proračun


Opći dio


Račun prihoda i rashoda


Račun financiranja


Posebni dio


Plan rashoda i izdataka


Plan razvojnih programa


















image4.jpeg




image5.jpeg




image6.jpeg




image7.jpeg




image1.emf

image2.jpeg




image3.jpeg




